als_Latn dik_Latn tur_Latn
Picën, tradicionalisht e shijojmë në piceri, por pse të mos e provojmë ta përgatisim vetë në shtëpi. Nuk është shumë e vështirë, por do vetëm kohë. Në fund pasi e kemi përgatitur, do të ngelemi të kënaqur nga shija e picës së përgatitur.
Përbërësit për Pica me salçiçe e domate
- 1 kg miell
- 6-7 lugë vaj ulliri
- 50 gr maja birre
- 2 lugë sheqer
- 10-15 gr kripë
- 1 gote ujë
- 300 gr salçiçe (wurstel)
- 2-3 domate të freskëta
- 300 gr mocarela
- pak kripë
- pak rigon
- pak borzilok të freskët
- pak vaj ulliri
Përbërësit për brumin
Përbërësit për mbushjen
Përgatitja
Përgatisim brumin duke ndjekur këtë recetë, kliko këtu: Brumi per pica
Ndërkohë që presim brumin të vijë, marrim mocarelën dhe e presim në copa, presim gjithashtu në copa domatet dhe salçiçet.
Pasi kemi përgatitur brumin, marrim një tavë të madhe dhe e lyejme me pak vaj ulliri, ( mund ta bëjmë ëdhe në dy tava nëse dëshirojmë). Hapim me dorë me kujdes brumin e përgatitur. Duhet ta mbulojmë gjithë tavën. Më pas me majat e gishtave e shtypim brumin me kujdes. I hedhim sipër copat e domates. I hapim mirë mbi brumin. Pastaj i hedhim pak kripë, rigon dhe gjethet e borzilokut.
E fusim tavën të piqet në furrë të nxehtë 200°C përreth 10 minuta. Më pas e heqim tavën nga furri dhe i hedhim sipër copat e salçiçes, mocarelën dhe pak vaj ulliri. E vendosim përsëri tavën në furrë derisa të shohim që pica është pjekur.
Pasi e nxjerrim nga furra, presim picën në copa dhe e shërbejmë të ngrohtë.
als_Latn als_Latn swe_Latn als_Latn ltg_Latn som_Latn plt_Latn als_Latn lij_Latn als_Latn plt_Latn als_Latn ces_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn